Βαγγέλης Κοέντας

Ο **Βαγγέλης Κοέντας** είναι Έλληνας βετεράνος ποδοσφαιριστής, ο οποίος αγωνιζόταν ως τερματοφύλακας  κατά την δεκαετία του '90.

## Καριέρα
Ο Βαγγέλης Κοέντας ξεκίνησε το ταξίδι του στο χώρο του ποδοσφαίρου, υπερασπιζόμενος την εστία της Α.Ε. Χρυσού. Χαρακτηρίστηκε ως ένας από τους πιο ελπιδοφόρους τερματοφύλακες του σερραϊκού ποδοσφαίρου και το καλοκαίρι του 1991 επέλεξε να μεταγραφεί στην ομάδα της **Αθλητικής Ένωσης Νιγρίτας** και όχι στον Πανσερραϊκό καθώς έκρινε ότι η πληθώρα πολλών αξιόλογων τερματοφυλάκων στο δυναμικό του δεύτερου, δεν θα του επέτρεπε να πάρει τις ευκαιρίες που χρειάζονταν. 

Δύο χρόνια αργότερα, κι αφού ήδη μονιμοποιήθηκε στο βασικό σχήμα της Νιγρίτας, πραγματοποίησε το μεγάλο άλμα της καριέρας του και εντάχθηκε στο δυναμικό του Άρη Θεσσαλονίκης. 

Στους «κίτρινους» ντεμπουτάρισε την 1η Σεπτεμβρίου 1993, στον αγώνα κυπέλλου ΑΡΗΣ-Εορδαϊκό 3-0 και στη συνέχεια αγωνίστηκε σε ακόμη 2 αγώνες για το ίδιο θεσμό αλλά έχοντας να ανταγωνισθεί για τη θέση του βασικού τερματοφύλακα με τον πιο έμπειρο  Καρκαμάνη, δεν κατέγραψε καμία συμμετοχή σε αγώνα πρωταθλήματος.Ωστόσο η χρονιά  υπήρξε ξεχωριστή για την ομάδα καθώς βγήκε ξανά στην Ευρώπη μετά από 14 ολόκληρα χρόνια.

Η επόμενη σεζόν επαναλήφθηκε σχεδόν με τον ίδιο τρόπο κι ο Κοέντας αγωνίστηκε μόλις σε 3 αγώνες πρωταθλήματος. .

Αξιοσημείωτο όμως  υπήρξε το  γεγονός ότι  πραγματοποίησε τη μοναδική του εμφάνιση στις ευρωπαϊκές διοργανώσεις στις 23 Αυγούστου 1994, στον αγώνα Άρη- Κατοβίτσε 1-0, στις 27 Σεπτεμβρίου 1994, όταν ο τότε προπονητής της ομάδας, ο  Γιώργος Φοιρός,  τόλμησε να αλλάξει τον τερματοφύλακα Καρκαμάνη με τον αναπληρωματικό Κοέντα, ο οποίος υπερασπίστηκε την εστία του μόνο στα χτυπήματα πέναλτι!  Τελικά ο Κοέντας δεν κατάφερε να γίνει ο ήρωας της βραδιάς, και μετά το παιχνίδι ο Φοιρός δήλωσε: ”*Τα πράγματα είναι απλά, ο κόσμος τα μπερδεύει. Είχαμε έναν τερματοφύλακα έμπειρο, καλό και βασικό, τον Καρκαμάνη, που όμως δεν μπορούσε να πιάσει πέναλτι. Απ’ την άλλη, ο αναπληρωματικός, ο Κοέντας, δεν είχε καθόλου άγχος αν και νέος, ήταν ψύχραιμος, ενώ στην τελευταία προπόνηση τα έπιανε όλα. Το σκεπτικό είναι απλό. Ρίσκαρα και δεν μου βγήκε*”.

Την επόμενη σεζόν, ο Κοέντας αγωνίστηκε πάλι σε μόνο 3 αγώνες πρωταθλήματος, παραμένοντας ως αναπληρωματικός του Καρκαμάνη. .
Τη σεζόν 1996/97, η άφιξη του Φάνη Κατεργιαννάκη επαύξησε τον ανταγωνισμό κάτω από τα γκολπόστ και ο Κοέντας δεν πραγματοποίησε κάποια εμφάνιση. .

Το Γενάρη του 1997, απογοητευμένος από τις λιγοστές ευκαιρίες που του δόθηκαν για να αγωνιστεί, ο Κοέντας αποχώρησε για να συνεχίσει στον συντοπίτη Απόλλων Καλαμαριάς και το πρωτάθλημα της Β’ Εθνικής. Ολοκλήρωσε την σεζόν 96/97 με μόλις 3 συμμετοχές όμως την επόμενη σεζόν πραγματοποίησε καταπληκτικές εμφανίσεις και κατέγραψε συνολικά 40 συμμετοχές, εκ των οποίων οι 31 στο πρωτάθλημα.

Το καλοκαίρι του 1998 μεταγράφηκε στον Απόλλων Αθηνών και επέστρεψε ξανά στο πρωτάθλημα της ‘Α Εθνικής.  Αν και ξεκίνησε καλά, πραγματοποιώντας 6 συμμετοχές στο βασικό σχήμα, η άφιξη του Κώστα Χαλκιά από τον Παναθηναϊκό, το Δεκέμβρη του 1998, δεν επέστρεψε στον Σερραίο γκολκήπερ να πραγματοποιήσει  άλλες συμμετοχές με τη φανέλα της «Ελαφράς Ταξιαρχίας».

Το Δεκέμβρη του 1999 μεταγράφηκε στον  Εθνικό Πειραιώς και παρέμεινε στο δυναμικό της ομάδας και την επόμενη αγωνιστική σεζόν πάρα τον υποβιβασμό της στην Γ’ Εθνική.

Από κει και πέρα, ο Κοέντας, συνέχισε να αγωνίζεται σε ομάδες των χαμηλότερων κατηγοριών, την Αχαϊκή και την Αριάδνη Νάξου ενώ το καλοκαίρι του 2006 κατηφόρισε στο Ρέθυμνο, όπου υπερασπίστηκε για μια τριετία την εστία της Επισκοπής, και ολοκλήρωσε την καριέρα του ως ποδοσφαιριστής στο πρωτάθλημα της Δ' Εθνικής.

Τα τελευταία χρόνια ζει στο Αϊντχόβεν της Ολλανδίας, όπου εργάζεται ως προπονητής τερματοφυλάκων σε τοπική ομάδα Β εθνικής.
## Παραπομπές

## Πηγές

*Προφίλ στο transfermarkt.gr

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Άρη Θεσσαλονίκης 
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Α.Ε. Αχαϊκής
Κατηγορία:Ποδοσφαιριστές Α.Ο. Επισκοπής Ρεθύμνου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας